അസോസിയേഷനോ, അതൊന്നും ജനങ്ങള്ക്ക് ചുമക്കാന് കഴിയില്ല സല്യൂട്ട് വിവാദത്തില് പ്രകോപിതനായി സുരേഷ് ഗോപി Begin typing your search... X സല്യൂട്ട് വിവാദത്തില് മാധ്യമ പ്രവര്ത്തകരുടെ ചോദ്യങ്ങള്ക്ക് രൂക്ഷഭാഷയില് പ്രതികരിച്ച് സുരേഷ് ഗോപി എംപി. വിഷയത്തില് ഏതെങ്കിലും ഒരു പൊലീസുകാരന് പരാതിയുണ്ടോയെന്നും രാഷ്ട്രീയം നോക്കി സല്യൂട്ട് ചെയ്യരുതെന്നും സുരേഷ് ഗോപി പറഞ്ഞു. സല്യൂട്ട് ചെയ്യുക എന്ന സമ്ബ്രദായത്തോട് തന്നെ തനിക്ക് താല്പര്യം ഇല്ലെന്നും സുരേഷ് ഗോപി കൂട്ടിചേര്ത്തു. ആരാണ് ഇത് വിവാദമാക്കിയത്. ആ പൊലീസുകാരന് പരാതിയുണ്ടോ. ഒരു അസോസിയേഷനും ജനാധിപത്യസംവിധാനത്തില് നിലനില്ക്കുന്നില്ല. അവര്ക്ക് അങ്ങനെയാരു വിശ്വാസം ഉണ്ടെങ്കില് അവര് പാര്ലമെന്റില് വന്ന് ചെയര്മാനോട് പരാതി പറയട്ടെ. അവിടെവെച്ച് കാണാം. അസോസിയേഷനോ, അതൊന്നും ജനങ്ങള്ക്ക് ചുമക്കാന് കഴിയില്ല. അതുവെച്ച് രാഷ്ട്രീയം കളിക്കരുത്. സുരേഷ് ഗോപി പ്രതികരിച്ചു. എംപി, എംഎല്എഎമാര് എന്നിവരെയൊന്നും സല്യൂട്ട് ചെയ്യേണ്ടതില്ലെന്ന് ആരാണ് പറഞ്ഞതെന്നും പ്രകോപിതമായികൊണ്ട് സുരേഷ് ഗോപി ചോദിച്ചു. അങ്ങനെ പറ്റത്തില്ല. പൊലീസ് കേരളത്തില് ആണ്. ഇന്ത്യയില് ഒരു സംവിധാനം ഉണ്ട്. നാട്ടുനടപ്പ് രാജ്യത്തെ നിയമങ്ങളെ അതിഷ്ടിതമാക്കിയാണെന്നും സുരേഷ് ഗോപി പറഞ്ഞു. നാര്ക്കോട്ടിക് ജിഹാദ് പരാമര്ശത്തില് സുരേഷ് ഗോപിയെ പിന്തുണച്ചും സുരേഷ് ഗോപി പ്രതികരിച്ചു. ബിഷപ്പ് വര്ഗീയ പരാമര്ശം നടത്തിയിട്ടില്ലെന്നും ഒരു മതവിഭാഗത്തിന്റെ പേര് പോലും സൂചിപ്പിച്ചിട്ടില്ലെന്നും സുരേഷ് ഗോപി പറഞ്ഞു. നാര്ക്കോട്ടിക് ജിഹാദ് പരാമര്ശം ചര്ച്ചയായോ എന്ന മാധ്യമ പ്രവര്ത്തകന്റെ ചോദ്യത്തിന് അത്തരം വൃത്തികെട്ട വാക്കുകളൊന്നും എന്റെ അടുത്ത് ഉപയോഗിക്കരുതെന്നായിരുന്നു പ്രതികരണം. പാലാ ബിഷപ്പ് ഹൗസില് കല്ലറങ്ങാട്ടുമായി കൂടികാഴ്ച്ച നടത്തിയ ശേഷമായിരുന്നു സുരേഷ് ഗോപിയുടെ പ്രതികരണം. സൗഹൃദം പങ്കുവെച്ചു. ഒരുപാട് കാര്യങ്ങള് സംസാരിച്ചു. വിഷയങ്ങള് മാത്രമെയുള്ളൂ. വിവാദ വിഷയങ്ങള് എന്നനൊന്നില്ല. അതില് മാധ്യമങ്ങളെ അറിയിക്കേണ്ട കാര്യങ്ങളൊന്നുമില്ല. സാമൂഹിക വിഷയങ്ങളുണ്ട്. അദ്ദേഹം വര്ഗീയ പരാമര്ശം നടത്തിയിട്ടില്ല. ഒരു മതവിഭാഗത്തിനെ പോലും പറഞ്ഞിട്ടില്ല. തീവ്രവാദം എന്ന് പറഞ്ഞാല് അത് ഞങ്ങളെയാണ് പറഞ്ഞതെന്ന് പറഞ്ഞ് ഒരു വിഭാഗം ഏറ്റെടുത്താല് പിന്നെ എന്താണ് ചെയ്യുക. ചില പ്രവര്ത്തനങ്ങളെ സൂചിപ്പിച്ചിട്ടുണ്ട്. ഞങ്ങള് ചര്ച്ച ചെയ്തതൊന്നും നിങ്ങളെ അറിയിക്കാനില്ല. സുരേഷ് ഗോപി പറഞ്ഞു. TAGS: Popular X TAGS: